Weerstaan manipulasie | Bipolere Ondersteuning
September 30, 2011 Mariè Manipulasie No comments
Dit is nie so maklik om manipulasie te weerstaan nie.
Jou Bipolêre geliefde kan soms op jou gevoel speel en sy/haar sin probeer kry. Dit kan wees dat hy/sy nie wil hê jy moet iewers heen gaan of 'n geleentheid bywoon nie. Jy voel skuldig en bly maar eerder tuis. Hy/sy speel op jou gevoel en jy gee maar altyd toe om die vrede te bewaar. Tog net nie nog 'n bipolêre uitbarsting nie….
Dalk is die manipulasie in jou geval heeltemal iets anders, maar dit kom daarop neer dat jy iets wil doen en jou geliefde wil jou keer. Of jy wil iets nie doen nie en jou geliefde verwag van jou om teen jou beterwete dit wel te doen.
My raad sou wees om op 'n keer sterk te staan en die manipulasie te weerstaan. Bly maar kalm en tree volwasse op maar bly by jou besluit. As jy een maal die lyn getrek het en jou grense gestel het, sal die manipulasie karakter dalk 'n volgende keer nie weer so maklik voor jou kom staan nie.
Ek sê nie hiermee dat jy hard en ongevoelig moet wees nie. Jy as ondersteuner sal presies weet waarvan ek praat.